***Προτεινόμενα θέματα για συνθετικές – διερευνητικές εργασίες στο μάθημα της Ιστορίας (φύλλα εργασίας με σχετική διαδικτυογραφία)***

από την **Αμαλία Ηλιάδη, φιλόλογο-ιστορικό, Δ/ντρια 3ου Γυμνασίου Τρικάλων.**

***1)Ελληνικές Αρχαιότητες στο Μουσείο: η αρχαία ελληνική κοινωνία μέσα από τα υλικά της κατάλοιπα***

Φύλλο εργασίας

**Εκπαιδευτικό υλικό (προϋποθέσεις εκπόνησης εργασιών):** Αφού συμβουλευτείτε τις ακόλουθες ιστοσελίδες:

<http://odysseus.culture.gr/h/1/gh154.jsp?obj_id=3249> , <http://odysseus.culture.gr/h/1/gh151.jsp?obj_id=3249>

 και μελετήσετε τη σχετική συνέντευξη που σας επιδόθηκε,

**Α)** να ονομάσετε και να περιγράψετε τα **είδη των υλικών καταλοίπων** με τις κατηγορίες και τις υποκατηγορίες τους. Ποια η σημασία των αρχαιολογικών ευρημάτων, δημόσιας και ιδιωτικής χρήσης, για τη γνώση του αρχαίου ελληνικού πολιτισμού;

**Β)** Τα υλικά κατάλοιπα-αρχαιολογικά ευρήματα αποκαλύπτουν την Καθημερινή Ζωή των Αρχαίων Ελλήνων. Τα θέατρα, οι ναοί, ιδιωτικά και δημόσια κτήρια, οικίες, στάδια, γυμναστήρια, παλαίστρες, κάθε μορφή εικαστικής τέχνης: γλυπτά, αγάλματα, τοιχογραφίες, ψηφιδωτά, οικιακά σκεύη, έπιπλα, παιδικά παιχνίδια, υπολείμματα τροφής κ.τ.λ. και γενικά το Σύμπαν της ζωής του Αρχαίου Έλληνα/Ελληνίδας έρχεται στο φως από την αρχαιολογική σκαπάνη και εκτίθεται στα Μουσεία της χώρας μας και του Κόσμου. Είναι, κατά τη γνώμη σας, απαραίτητα τα **Μουσεία** αυτά σε μια πολιτεία και για ποιους λόγους;

**Γ)** Να **περιγράψετε και να ερμηνεύσετε τρία (3) τέτοια υλικά κατάλοιπα**, εντάσσοντάς τα στην καθημερινότητα των ανθρώπων της αρχαίας ελληνικής κοινωνίας.

Δ) Το **επίκαιρο θέμα των μαρμάρων του Παρθενώνα**: Μπορείς να επισκεφθείς το δικτυακό τόπο του Υπουργείου Πολιτισμού, που είναι αφιερωμένος σε αυτό το θέμα: [http://www.culture.gr/6/68/682/index gr.html](http://www.culture.gr/6/68/682/index%20gr.html) καθώς και τις διευθύνσεις: <http://damon.gr/marmara> <http://www.greece.org/parthenon/marmara/index.htm> .

Για να δεις τα αντεπιχειρήματα των Βρετανών για την «καταστροφική» συντήρηση των μαρμάρων από τους Έλληνες το 1938 και την απόκτησή τους από το λόρδο Έλγιν και το Βρετανικό Κοινοβούλιο <http://www.thebritishmuseum.ac.uk>. (Parthenon: εμφάνιση φωτογραφιών των Γλυπτών του Παρθενώνα και σχετικές πληροφορίες).

Κρατήστε από όλα αυτά σημειώσεις, κατά ομάδες, και προετοιμαστείτε για μια «συζήτηση στρογγυλής τραπέζης»: **Η πρώτη ομάδα** εκπροσωπεί την ελληνική αντιπροσωπία. Παρουσιάζει τα επιχειρήματά της για την επιστροφή των Μαρμάρων του Παρθενώνα στη χώρα από την οποία αφαιρέθηκαν. **Η δεύτερη** εκπροσωπεί τη βρετανική αντιπροσωπία. Παρουσιάζει τα επιχειρήματά της για τη φύλαξη των Ελγινείων στο Βρετανικό Μουσείο. **Η τρίτη ομάδα** «ενσαρκώνει» μια αιγυπτιακή αντιπροσωπία που παρουσιάζει με τη σειρά της τα επιχειρήματά της για την επιστροφή των Αιγυπτιακών Αρχαιοτήτων στη χώρα από την οποία αφαιρέθηκαν. Τέλος, **η τέταρτη ομάδα** αναλαμβάνει το ρόλο του παρατηρητή και του εκτιμητή. Παρακολουθεί προσεκτικά τις άλλες τρεις ομάδες και καταγράφει τα επιχειρήματά τους. Στο τέλος διατυπώνει την κρίση της και εκδίδει ψήφισμα.

Ε) 1. Η **«κιβωτός» του αρχαίου ελληνικού πολιτισμού**: αν υποθέσουμε ότι η αρχαία ελληνική πολιτιστική κληρονομιά κινδυνεύει από αφανισμό και ότι μπορούν να σωθούν μόνο πέντε μνημεία (αρχαιολογικά ευρήματα, χώροι, ναοί, θέατρα, οικοδομήματα κ.τ.λ.), ποια θα αποφάσιζες να διασώσεις και γιατί; Δικαιολόγησε την επιλογή σου. Προκειμένου να βοηθηθείς στην απάντησή σου, να συμβουλευτείς το ακόλουθο άρθρο με σχετικό εικονογραφικό υλικό: <http://www.apodimos.com/arthra/09/Jun/H_ARXITEKTONIKH_TON_ARXAION_ELLHNON_KAI_TIS_ARXAIAS_ELLADAS/index.htm>

 2. Με δικά σου λόγια: διάλεξε **ένα από τα εκθέματα που είδες και περίγραψέ το**, τονίζοντας το χαρακτηριστικό που σου έκανε τη μεγαλύτερη εντύπωση.

 3. **Είσαι ξεναγός**. Με αφορμή ένα πρόγραμμα ανταλλαγών, έχει επισκεφθεί το σχολείο σας μια ομάδα άγγλων, γάλλων και σουηδών μαθητών. Το τμήμα σας έχει αναλάβει να τους ξεναγήσει σε ένα αρχαιολογικό μουσείο. **Το μουσείο ποιας ελληνικής πόλης θα επέλεγες και γιατί; Ποιο είναι κατά τη γνώμη σας το σημαντικότερο έκθεμα στο συγκεκριμένο μουσείο;** Λάβε υπόψη σου και τις ακόλουθες ιστοσελίδες με εκπαιδευτικό υλικό:

<http://www.matia.gr/library/ebook_14/> , <http://www.europe-greece.com/arxaiologika.php>

Στ) Σύμφωνα με τις σκέψεις και τα συμπεράσματα που έχετε αποκομίσει από την ως τώρα έρευνά σας, **«στήστε» το δικό σας αρχαιολογικό μουσείο:** επιλέξτε εκθέματα και σχολιάστε τα, υπομνηματίστε τα, δώστε τις κατάλληλες πληροφορίες, αφού προηγουμένως έχετε αποφασίσει για τους χώρους-αίθουσες που θα περιλαμβάνει. Σχεδιάστε τη «δομή» του. Η «κατασκευή» σας μπορεί να αποδοθεί με κείμενο, σχεδιαγράμματα, διαγράμματα, γραφήματα, εικόνες, λεζάντες, φωτογραφίες και ό,τι άλλο εσείς θεωρείτε απαραίτητο, προκειμένου να ελκύσετε τους επισκέπτες σας. Εκτός από αίθουσες εκθεμάτων, έργων τέχνης, προβολών και συνεδρίων, το μουσείο σας πρέπει να περιλαμβάνει και χώρους αναψυχής: κήπο, αίθριο, εστιατόριο, καφέ, πωλητήριο δώρων και αναμνηστικών. Λάβε υπόψη σου και την ακόλουθη ιστοσελίδα με εκπαιδευτικό υλικό: <http://www.matia.gr/library/ebook_09/008_mouseio.html#5>

***2)Η ιστορία του βιβλίου και της γραφής***

Φύλλο εργασίας

**Α)** Αφού μελετήσετε τους ακόλουθους διαδικτυακούς τόπους:

<http://30dim-athin.att.sch.gr/istoria_tis_grafis.htm> , <http://49gym-athin.att.sch.gr/students/books/bookshistory.htm>

1. Να αναφέρετε τα **υλικά γραφής ανά τους αιώνες** και να τα συσχετίσετε –συνδέσετε με την εποχή στην οποία εμφανίζονται και χρησιμοποιούνται.

2. Να περιγράψετε τα **στάδια-σταθμούς στη γραφή και το βιβλίο** με βάση τις ακόλουθες έννοιες-κλειδιά: **χαράγματα, χειρόγραφα, τυπογραφία, γραφιστική τέχνη, υπολογιστές, ψηφιακή τεχνολογία, σύμβολα.**

3. Λαμβάνοντας υπόψη το ακόλουθο διάγραμμα :

*Από το χθες στο σήμερα:* ***Γραφή-Γραφιστική***

Γράφω=ζωγραφίζω, σχεδιάζω. Γραφιστική: τέχνη της σχεδίασης-Τυπολογία γραμμάτων:γραμματοσειρές, είδη, ποικιλία γραμματοσειρών.

Από το «χειροποίητο» (πρώιμη τεχνολογία) στην ψηφιακή τεχνολογία

Να γράψετε ***δυο παραγράφους*** ερμηνεύοντας το (συνδυάζοντας τα στοιχεία του και με τις δικές σας εξηγήσεις για αυτά). Προκειμένου να βοηθηθείτε, διαβάστε το ακόλουθο άρθρο: <http://www.trikalanews.gr/article/10999/>

4. Να επιλέξετε τρεις (3) αντίστοιχες **εικόνες** από το ακόλουθο εκπαιδευτικό υλικό (ιστοσελίδες κ.τ.λ. <http://francoib.chez-alice.fr/byzbib/bib_el02.htm> , <http://www.alfavita.gr/history/h24_5_9_847.php> ) και να τις σχολιάσετε ελεύθερα.

**Β)** Αφού συμβουλευτείτε το υλικό στους ακόλουθους διαδικτυακούς τόπους <http://www.cup.gr/ViewShopProduct.aspx?ProductId=264655&LangId=1> , <http://news.kathimerini.gr/4dcgi/_w_articles_civ_1_11/12/2001_10334>, ***να εκθέσετε τις εντυπώσεις σας από την Ιστορία του Ελληνικού βιβλίου σε ένα κείμενο 250 λέξεων****.*

**Γ)** Αφού επιλέξετε εικόνες (φωτογραφίες, ζωγραφιές, διαγράμματα: <http://gda.gr/gallery> , <http://www.matia.gr/library/ebook02_21/> ) από το σύνολο του εκπαιδευτικού υλικού που σας έχει δοθεί, να δημιουργήσετε, σε συνεργασία μεταξύ σας, ένα κολλάζ με θέμα: «Ένα βιβλίο με εικόνες, μια περιπέτεια χωρίς τέλος…»

**Δ) *Βιβλίο και ψηφιακή τεχνολογία: Σκέψεις για το μέλλον*** (σε κείμενο 300 λέξεων διανθισμένο με εικόνες).

***3)Η θέση της γυναίκας στη Βυζαντινή κοινωνία μέσα από την τέχνη και τις σχετικές ιστορικές πηγές***

Φύλλο εργασίας

**Α)** Αφού παρατηρήσετε και μελετήσετε το υλικό των ακόλουθων διαδικτυακών τόπων: <http://www.matia.gr/7/71/7106/7106_4_19.html> , <http://www.pneuma.gr/byzgyn.htm>

1. Να περιγράψετε λεπτομερειακά **3 τοιχογραφίες και 3 μωσαϊκά (ψηφιδωτά).**

 (Παράθεση σύντομων πληροφοριών για τις τοιχογραφίες και τα ψηφιδωτά: οι τοιχογραφίες και τα ψηφιδωτά χρησιμοποιούνται για τη διακόσμηση τοίχων και δαπέδων. Η λέξη μωσαϊκό προέρχεται από τη λατινική λέξη musicus(= καλλιτεχνικός, των Μουσών), η οποία με τη σειρά της προέρχεται από την ελληνική λέξη Μούσα).

2. να περιγράψετε λεπτομερειακά **3 γλυπτά ή ανάλγυφα**.

3. **Η γυναικεία παρουσία στη Βυζαντινή κοινωνία μέσα από τη Βυζαντινή Τέχνη**: καταγράψτε τις εντυπώσεις σας από την επαφή σας με το εκπαιδευτικό υλικό. (να λάβετε υπόψη όλες τις κατηγορίες των γυναικών: αρχόντισσες, αυτοκρατόρισσες, μορφωμένες, απλές, αμόρφωτες γυναίκες του λαού, της αγοράς, των καπηλειών, άγιες γυναίκες, μοναχές, γάτρισσσες, νοσοκόμες, δούλες κ. τ. λ.)

**Β)** Αφού παρατηρήσετε και μελετήσετε το υλικό των ακόλουθων διαδικτυακών τόπων: <http://www.antibaro.gr/node/1184> , <http://www.matia.gr/7/78/7806/7806_4_13.html>

Να κατονομάσετε τις **γνωστές-επώνυμες Βυζαντινές γυναικείες μορφές** και να αξιολογήσετε τη δράση τους: πολιτική, πνευματική, πολιτιστική. Ποια η συμβολή τους στη διαμόρφωση της πολιτικής ζωής και σημαντικών αποφάσεων του καιρού τους;

**Γ)** 1. Να περιγράψετε και να ερμηνεύσετε **τη θέση της Βυζαντινής γυναίκας στην κοινωνία της εποχής της**. **Ποια τα δικαιώματα και οι υποχρεώσεις της**, σύμφωνα με το ακόλουθο εκπαιδευτικό υλικό; <http://www.archive.gr/news.php?readmore=131> , <http://www.archive.gr/news.php?readmore=140>

 2. Να αποδελτιώσετε **γνώμες ιστορικών** για τη θέση της γυναίκας κατά τη βυζαντινή εποχή. Παράλληλα να τις σχολιάσετε.

 3. **Γυναίκα,** φιλανθρωπία και κοινωνική πρόνοια στο Βυζάντιο. **Άνδρες**, πόλεμοι και βαρβαρότητες στο Βυζάντιο. Ισχύουν, κατά τη γνώμη σας, αυτά τα ιδεώδη-στερεότυπα; Πως μπορείτε να στηρίξετε την άποψή σας; (σχετικό υλικό, παράθεση ιστοσελίδας: <http://www.matia.gr/7/78/7806/7806_2_05.html> )

**Δ)** **Γυναίκες πλούσιες** και μορφωμένες-πεπαιδευμένες και **γυναίκες φτωχές** και αμόρφωτες-απαίδευτες στο Βυζάντιο: πως απεικονίζονται στη Βυζαντινή αγιογραφία αλλά και σε κοσμικές παραστάσεις και με ποιον τρόπο παρουσιάζονται στις ιστορικές πηγές; (παράθεση εκπαιδευτικού υλικού: <http://www.matia.gr/7/71/7106/7106_4_19.html> , <http://www.pneuma.gr/byzgyn.htm>, <http://www.matia.gr/7/78/7806/7806_5_17.html>, <http://www.matia.gr/7/71/7106/7106_4_09.html> ).

**Ε)** 1.Δημιουργήστε ένα **κολλάζ** από ζωγραφικές αναπαραστάσεις βυζαντινών γυναικών κατ΄αντιπαράθεση με φωτογραφίες σύγχρονων γυναικών, κυρίως σε σκηνές δημόσιου βίου.

 2. Καταρτίστε ένα **υποθετικό ερωτηματολόγιο**, υποβαλλόμενο από σας προς μια βυζαντινή γυναίκα, σε συνδυασμό με **παίξιμο ρόλων**.

**Στ)** **Γυναίκες στο Βυζάντιο: δημόσια και ιδιωτική εικόνα τους: εμφάνιση**: ένδυμα, κοσμήματα, κόμμωση, καλλωπισμός, περιποίηση. Πως όλα αυτά συνδέονται με αντίστοιχα, σημερινά φαινόμενα. Με ποιους τρόπους ιχνηλατούνται-διακρίνονται **ομοιότητες και διαφορές ανάμεσα στις βυζαντινές και στις σημερινές γυναίκες; Προκειμένου να βοηθηθείς στην απάντησή σου, μελέτησε και το ακόλουθο εκπαιδευτικό υλικό:** [**http://www.matia.gr/7/78/7806/7806\_1\_12.html**](http://www.matia.gr/7/78/7806/7806_1_12.html)**,** [**http://www.matia.gr/library/ebook02\_11/005.html**](http://www.matia.gr/library/ebook02_11/005.html) **,** [**http://www.arxaiologia.gr/site/content.php?artid=827**](http://www.arxaiologia.gr/site/content.php?artid=827)